Document ID: /fineweb-2-swissfilter-quality_10-filterrobots/filtered/02038.jsonl.gz/3886

Suenter la party finala da questa sonda saira èsi finì cun ballar, tadlar musica e baiver in drink ensemen cun giuvnas e giuvens da tut l’Engiadina Bassa.
Suenter decenis serra la disco tradiziunala amez Scuol las portas. La giuventetgna sto bandunar la regiun en direcziun Engiadin’Ota ubain sur il cunfin or en il Tirol dal Sid u quel dal Nord.
Speranza per ina successiun
Ina pitschna speranza datti. Tar Jon Corradin s’ha annunzià in interessent per cumprar la disco. Segir n’è dantant anc nagut.
La vischnanca è dumandada
Era la vischnanca politica da Scuol vesa il problem. In center per la giuventetgna è impurtant, betg mo per la giuventetgna indigena, era per la regiun turistica. Per Christian Fanzun, il president communal, èsi impurtant che tut las vischnancas da l’Engiadina Bassa sa participeschan a las discussiuns enturn ina nova idea per ina disco.
RR actualitad 17:00